**În căutarea sinelui**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În căutarea sinelui

Sunt o pribeagă-n propriul destin

Rătăcesc în păcate și tind spre divin,

Caut drumul de-ntoarcere Acasă

Mă simt copleșită, neputincioasă.

Alerg ne-ncetat să găsesc o lumină

Călăuză să-mi fie și pace sublimă,

Veșnicul far ce pașii să-mi poarte

Pe drumul iubirii, tot mai departe.

Viața o simt carusel sufletesc

Vreau să fiu eu, să mă regăsesc,

Caut răspunsuri ascunse în mine

Găsesc întrebări despre cine și sine.

Un gând a venit într-o clipă anume

Să-mi caut menirea și rostul în lume,

De vânt sunt purtată fir de nisip,

Să-mi caut suflarea și primul meu chip.

Cu zbateri de-aripă, sufletul cere

Lanțul să-l rup și să-i dau mângâiere,

Să nu fiu străină cu sinele meu,

Ci înger să-mi fie alături mereu.

poezie din vol.Printre aripi de ingeri